***Kære kommende konfirmand, som skal konfirmeres i Sønder Felding kirke 2023, og kommende konfirmandforældre***

Hermed inviteres I til konfirmandindskrivning i sognehuset den 17. august 2022 i tidsrummet 16.00-17.30. Bemærk venligst, at I bare møder op, når det passer jer bedst. Bemærk også, at vi forventer, at I allerede ved fremmøde har tilmeldt jeres barn digitalt.

*Hvordan tilmelder man sig konfirmandundervisningen digitalt?*

Hav dit NemID/MitID klar og gå dernæst ind på følgende hjemmeside:

<https://www.folkekirken.dk/livets-begivenheder/konfirmation/konfirmandtilmelding>

*Hvorfor skal vi møde op til indskrivning i tidsrummet 16.00-17.30 den 17. august 2022, når vi godt kan tilmelde os digitalt?*

Vores erfaring er, at der er godt – både for konfirmander og forældre, samt os at have et personligt møde inden undervisningen går i gang.

Vi vil derfor sørge for en kop kaffe eller et glas saft – ligesom I også modtager en foreløbig plan, samt underskriver den todelte samtykkeerklæring, hvor I – i den først del – giver os tilladelse til at kontakte jer enten over mail eller/og telefon (som er en praktisk nødvendighed, for at kunne kommunikere med jer), samt den anden del, som er frivillig, men hvor I skal forholde jer til, om I vil tillade, at vi offentliggør jeres barns navn og billede i aviser eller kirkeblad, eller viser billeder og videoer af jeres barn i forbindelsen med konfirmandforberedelsen på de forskellige sociale medier.

Bemærk igen: Det er ikke meningen, at alle skal stå klar i sognehuset kl. 16.00, men at man kan komme forbi sognehuset i hele tidsrummet 16.00-17.30 – alt efter hvad der passer en bedst. Kan man ikke denne dag – kontakter man mig, Samuel, telefonisk og aftaler en anden tid eller måde…

*Hvilke krav stilles der til den, som vil konfirmeres?*

Når man bliver konfirmeret, så bekræfter man den tro, som man blev døbt til. Er man ikke døbt, er det dog ikke et problem, men man må altså først aftale dåb, før man kan blive konfirmeret.

Ud over dåben, så skal man også deltage i konfirmandundervisningen, i Sdr. Feldings Sognehus, ligesom man også deltager i mindst 10 gudstjenester af forskellig slags.

*Er der en undervisningsplan?*

Undervisningsplanen, som du finder i slutningen af dette brev, viser, at der vil være uger med undervisningsfri undervejs.

Bemærk, at der er planlagt en hel dag den 8. november, som går til Aarhus.

*Hvad med konfirmandlejr?*

Konfirmandlejren kommer til at foregå den 24.-26. februar på Hemmet Strand… mere info følger, når vi nærmer os.

*Hvad vil det egentlig sige at gå til konfirmandforberedelse?*

Det er vigtigt for os, at vi at skal have det rigtigt godt sammen.

Vi vil gøre vores allerbedste for at konfirmanderne oplever et miljø, hvor det er helt OK at stille *alle slags spørgsmål* om livet, døden og troen, ligesom vi skal blive fortrolig med de allermest kendte beretninger fra Bibelen – og med udgangspunkt i disse forsøge at se vores liv i sammenhæng med dét, som vi også kalder vores kristne kulturarv.

Film og filmklip bliver fx også en del af undervisningen.

Og husk så dette: konfirmationen er altså noget den enkelte selv må tage en beslutning om, og at der ingen pligt er i dette, men at der på den anden side, når man endelig har besluttet sig for at ville konfirmeres også forventes et engagement fra konfirmandens side både under forberedelsen og ved gudstjenesterne.

*Med venlig hilsen*

Sognepræst Samuel Sandegaard Høeg

Skolegade 13, Sdr. Felding

Mobil: 61 61 24 41 og e-mail: [sash@km.dk](mailto:sash@km.dk)

**Plan for konfirmationsundervisningen 2022-23 i Sønder Felding:**

|  |  |  |  |  |
| --- | --- | --- | --- | --- |
| UGE | DATO | TIDSPUNKT | STED | NOTER |
| 36 | 8/9 | 13.05 – 14.45 | Sognehuset |  |
| 37 | 15/9 | 13.05 – 14.45 | Sognehuset |  |
| 38 | 22/9 | 13.05 – 14.45 | Sognehuset |  |
| 39 | 29/9 | 13.05 – 14.45 | Sognehuset |  |
| 40 | Fri |  |  |  |
| 41 | Fri |  |  |  |
| 42 | Fri |  |  | Efterårsferie |
| 43 | Fri |  |  |  |
| 44 | Fri |  |  |  |
| 45 | 8/11 | 8.00 – 15.00 | Heldagsundervisning | Bemærk: Tirsdag |
| 46 | 17/11 | 13.05 – 14.45 | Sognehuset |  |
| 47 | 24/11 | 13.05 – 14.45 | Sognehuset |  |
| 48 | 1/12 | 13.05 – 14.45 | Sognehuset |  |
| 49 | 8/12 | 13.05 – 14.45 | Sognehuset | Juleafslutning |
| 50 | Fri |  |  |  |
| 51 | Fri |  |  | Juleferie |
| 52 | Fri |  |  | Juleferie |
| 1 | Fri |  |  |  |
| 2 | 12/1 | 13.05 – 14.45 | Sognehuset |  |
| 3 | 19/1 | 13.05 – 14.45 | Sognehuset |  |
| 4 | 26/1 | 13.05 – 14.45 | Sognehuset |  |
| 5 | 2/2 | 13.05 – 14.45 | Sognehuset |  |
| 6 | 9/2 | 13.05 – 14.45 | Sognehuset |  |
| 7 | Fri |  |  | Vinterferie |
| 8 | 24/2-26/2 |  | Hemmet Strand lejren | konfirmandlejr |
| 9 | 2/3 | 13.05 – 14.45 | Sognehuset |  |
| 10 | 9/3 | 13.05 – 14.45 | Sognehuset |  |
| 11 | 16/3 | 13.05 – 14.45 | Sognehuset |  |
| 12 | 23/3 | 13.05 – 14.45 | Sognehuset |  |
| 13 |  |  |  |  |
| 14 |  |  |  | Påskeferie |
| 15 |  |  |  |  |
| 16 | 20/4 | 13.15 – 15.00 | Sognehuset |  |
| 17 | 27/4 | 13.15 – 15.00 | Kirken | Generalprøve 7.A |
| 18 | 4/5 | 13.15 – 15.00 | Kirken | Generalprøve 7.B |
| 18 | 7/5 | 9.00 og 11.00 | Kirken | Konfirmationer |